Συντηρητική αντιμετώπιση ασθενών με όγκο τροφοβλαστικού ιστού στη θέση εμφύτευσης του πλακούντα (Placental site trophoblastic tumor) με στόχο τη διατήρηση της γονιμότητας, συστηματική ανασκόπηση της βιβλιογραφίας
Creators: name: Φωτίου, Αλέξανδρος Δημητρίου
Publisher: name: Aristotle University of Thessaloniki
Year: 2024
Subjects: Όγκος τροφοβλαστικού ιστού στη θέση εμφύτευσης του πλακούντα
Διατήρηση γονιμότητας
Συστηματική ανασκόπηση
Placental site trophoblastic tumor (PSTT)
Fertility sparing
Systematic review

description: Ο όγκος τροφοβλαστικού ιστού στη θέση εμφύτευσης του πλακούντα (placental site trophoblastic tumour - PSTT) αποτελεί μια σπάνια οντότητα, τμήμα των τροφοβλαστικών νεοπλασιών της κύησης (gestational trophoblastic neoplasia). Σε αντίθεση με τις υπόλοιπες παθολογικές οντότητες των τροφοβλαστικών νεοπλασιών της κύησης που αντιμετωπίζονται κυρίως συντηρητικά με εκκενωτική απόξεση της ενδομήτριας κοιλότητας και επικουρική χημειοθεραπεία, ο όγκος τροφοβλαστικού ιστού στη θέση εμφύτευσης του πλακούντα αντιμετωπίζεται χειρουργικά με υστερεκτομή λόγω της αντίστασής του στη χημειοθεραπεία. Παρόλα αυτά, υπάρχουν στη βιβλιογραφία δημοσιευμένες προσπάθειες διατήρησης της γονιμότητας σε γυναίκες που πάσχουν από τη συγκεκριμένη παθολογία. Πραγματοποιήθηκε μια συστηματική ανασκόπηση της ήδη υπάρχουσας δημοσιευμένης βιβλιογραφίας με στόχο την αξιολόγηση της αποτελεσματικότητας, της ογκολογικής ασφάλειας και της διατήρησης της γονιμότητας σε ασθενείς με όγκο τροφοβλαστικού ιστού στη θέση εμφύτευσης του πλακούντα που πραγματοποιήθηκε προσπάθεια διατήρησης της γονιμότητας. Συνολικά, συμπεριλήφθηκαν 16 δημοσιευμένα άρθρα με 63 ασθενείς. Η μέση ηλικία των ασθενών ήταν 28,3 έτη, ενώ η μέση τιμή της β-χοριακής γοναδοτροπίνης κατά την πρώτη εκτίμηση των ασθενών υπολογίσθηκε σε 17.251,9 IU/L. Όσον αφορά την κύηση που προηγήθηκε την ανάπτυξη της εν λόγω παθολογίας, το 41,3% ήταν τελειόμηνες κυήσεις, ενώ το 30,2% ήταν αποβολές ή εκτρώσεις. Η πληθώρα των περιπτώσεων σταδιοποιήθηκαν ως σταδίου Ι κατά FIGO. To 92% των περιπτώσεων αντιμετωπίσθηκε χειρουργικά, μόνο το 8% των περιστατικών αντιμετωπίσθηκαν συντηρητικά με τη χρήση χημειοθεραπείας χωρίς την προσθήκη οποιασδήποτε χειρουργικής επέμβασης. 42 ασθενείς μετά από την αρχική χειρουργική αντιμετώπιση έλαβαν και επικουρική χημειοθεραπεία, ενώ 12 ασθενείς δεν υποβλήθηκαν σε κάποια συστηματική θεραπεία. Αναφορικά με το ογκολογικό αποτέλεσμα, μόλις το 12,7% των ασθενών (8 ασθενείς) χρειάστηκε να υποβληθούν σε υστερεκτομή μετά την αρχική συντηρητική αντιμετώπιση λόγω είτε υπολειπόμενης νόσου είτε υποτροπής αυτής. Όσον αφορά τα αποτελέσματα της διατήρησης της γονιμότητας και των επόμενων κυήσεων, 23 τελειόμηνες κυήσεις καταγράφηκαν με 2 ακόμα γυναίκες να βρίσκονται σε εγκυμοσύνη κατά τη συγγραφή των αντίστοιχων άρθρων. Συμπερασματικά, η διατήρηση της γονιμότητας σε γυναίκες με όγκο τροφοβλαστικού ιστού στη θέση εμφύτευσης του πλακούντα αποτελεί μια ογκολογικά ασφαλή λύση με πολλά υποσχόμενα αποτελέσματα όσον αφορά τον αριθμό μελλοντικών κυήσεων. Αποτελεί αδήριτη ανάγκη η εκπόνηση μεγαλύτερων προοπτικών μελετών ώστε να επιβεβαιωθούν τα αποτελέσματα αυτά.
description: Placental site trophoblastic tumor (PSTT) is a rare pathologic entity of gestational trophoblastic neoplasia (GTN). It is characterized by its primary reliance on surgical treatment, typically hysterectomy, due to chemoresistance. However, there are several articles demonstrating the potential for fertility preservation in these patients. A systematic review of the literature was conducted to evaluate the efficacy, oncological safety, and fertility preservation outcomes in patients with PSTT undergoing fertility sparing management. Sixteen articles with a total of 63 patients were included. The mean age was 28.3 years and the mean serum β-HCG was 17,251.9 IU/L. Regarding the antecedent pregnancy, 41.3% were full-term pregnancies, and 30.2% were abortions. Most of the cases were FIGO stage I (73%). Surgical treatment was performed in 92% of cases, 72.4% of patients received adjuvant chemotherapy, while 12 patients did not receive any adjuvant treatment. Only 8 patients (13.8%) required hysterectomy after the initial conservative surgical management due to residual or recurrence disease. Post treatment, 23 full-term pregnancies were reported, with two pregnancies ongoing at the time of publication. In conclusion, fertility sparing management of patients with PSTT is feasible and oncologically safe, with promising fertility outcomes. Larger prospective studies needed to further validate these findings.